open-index/open-wikipedia-markdown huggingface dataset:
A Day to Rememberin diskografia

**[[A Day to Remember]]** on yhdysvaltalainen post-hardcore-yhtye, joka perustettiin vuonna 2003.
## Albumit
* *[[And Their Name Was Treason]]* (2005)
* *[[For Those Who Have Heart]]* (2007)
* *[[Homesick]]* (2009)
* *[[What Separates Me From You]]* (2010)
* *[[Common Courtesy]]* (2013)
* *[[Bad Vibrations]]* (2016)
* *[[You're Welcome]]* (2021)
* *[[Big Ole Album Vol. 1]]* (2025)

## EP:t
* Halos for Heros, Dirt for the Fead (2004)
* A Day to Remember (2005)
* Attack of the Killer B-Sides (2010)

## DVD:t
* For Those Who Have Heart (2008)
* The Homesick (2009)
* Common Courtesy (The Series) (2013)

## Singlet
* NJ Legion Iced Tea (2009)
* The Downfall of Us All (2009)
* Have Faith in Me (2010)
* All I Want (2010)
* All Sings Point to Lauderdale (2011)
* It's Complicated (2011)
* Right Back at It Again (2013)
* End of Me (2014)
* Paranoia (2016)
* Bad Vibrations (2016)
* Bullfight (2016)
* Naivety (2016)
* We Got This (2016)
* Same About You (2018)
* Degenerates (2019)
* Resentment (2019)
* Mindreader (2020)
* Brick Wall (2020)
* Everything We Need (2021)
* Re-Entry (feat. Mark Hoppus) (2022)
* Miracle (2022)
* Feedback (2024)
* Make It Make Sense (2025)

## Promo singlet
* Better Off This Way (2010)
* This is the House That Doubt Built (2011)
* If it Means a Lot to You (2014)

## Musiikkivideot
* Breathe Hope in Me (2004) 
* A Second Glance (2006)
* The Plot to Bomb the Panhandle (2007)
* Monument (live) (2007)
* The Danger in Starting a Fire (2008)
* Since U Been Gone (2008)
* The Downfall of Us All (2009)
* Mr. Highway's Thinking About the End (2009)
* Right Where You Want Me to Be (2009)
* I'm Made of Wax, Larry, What Are You Made Of? (2010)
* Have Faith in Me (2010)
* All I Want (2011)
* All Sings Point to Lauderdale (2011)
* 2nd Sucks (2012)
* Right Back at It Again (2013)
* End of Me (2014)
* I'm Already Gone (2014)
* City of Ocala (2015)
* Paranoia (2016)
* Bad Vibrations (2016)
* Bullfight (2016)
* Naivety (2016)
* We Got This (2017)
* Resentment (2019)
* Mindreader (2020)
* Everything We Need (2021)
* All My Friends (2025)

## Lähteet
Noblessnerin sukellusvenevarikko

**Noblessnerin sukellusvenevarikko** eli *Noblessnerin sukellusvenetelakka* on Virossa Tallinnassa alue, jota kehitetään kulttuuri- ja viihdekeskukseksi. Alueella sijaitsevassa valimorakennuksessa on Keksintötehdas Proto ja sen vieressä eri taidemuotoja esittelevä taidekeskus Kai, jonka taustaorganisaatio on Estonian Contemporary Art Development Center. Põhjala Breweryn kompleksissa on olutpanimo, kauppa, ravintola ja sauna. Alueella on myös asuntoja, lahjakauppoja, gallerioita, ravintoloita ja teknoklubi HALL.

Noblessnerin alueella toimi 1900-luvun alussa Venäjän keisarin perustama salainen sukellusvenetelakka, jossa valmistettiin kaksitoista sukellusvenettä. Viron itsenäistyttyä 1918 telakan toiminta päättyi.

## Kuvia

Noblessner kai art center and proto invention factory at krusenstern square - 2019.jpg|Taidekeskus Kai, joka avattiin 20. syyskuuta 2019, ja keksintötehdas Proto, joka avattiin 19. lokakuuta 2019
Noblessner proto invention factory tallinn interior2 - 2019.jpg|Keksintötehdas Proto, 2019
Kai art center noblessner tallinn exterior1 - 2019.jpg|Taidekeskus Kai, 2019
Noblessner 01.jpg|Kai, Proto ja uusia, vuonna 2019 valmistuneita kerrostaloja


## Lähteet
Dedino (järvi)

**Dedino** () on järvi Luoteis-Venäjällä Pihkovan alueen Sebežin piirissä.

## Maantietoa
Järvi on 1,8 kilometriä pitkä, 0,48 kilometriä leveä ja sen pinta-ala on 54 hehtaaria. Järven itäpuolella sijaitsee järven nimeä kantava taajama Dedino (), jonka peltomaita sijaitsee sekä järven itäpuolella että länsipuolella. Dedinoon tulee maantie Sebežista, josta tie jatkuu Valko-Venäjälle.

## Luontoarvoja
Järven rannat on viljelty rantaan asti ja itärannoilla on ihmisasutuksen aiheuttamia vaikutuksia luontoon. Järven kalakanta on kohtalaisen monipuolinen. Siinä elää ainakin hauki, ahven, karppi, suutari, ruutana, pasuri, säyne, made ja mutakala, sekä joitakin *[[Rutilus]]*-suvun kalalajeja. Rapua ei ole tavattu vuoden 1969 jälkeen.

## Vesistösuhteita
Dedino sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Dedinoon laskee muutama lyhyt pelto-oja, mutta sen laskuoja on Issan latvauoma. Se on alussa pieni oja, mutta se kasvaa metsätaipaleen aikana puroksi.

## Huomautuksia

## Lähteet
Megrovo

**Megrovo** () on järvi Luoteis-Venäjällä Pihkovan alueen Opotškan piirissä.

## Maantietoa
Järvi on 2,1 kilometriä pitkä, 1,1 kilometriä leveä ja sen pinta-ala on 1,65 neliökilometriä eli 165 hehtaaria. Se sijaitsee noin 10 kilometriä Opotškan pohjoispuolella siellä olevalla suoalueella, jonka kautta Issajoki virtaa kohti pohjoista. Järvi on suoalueen suurin järvi, jonka luoteispuolella sijaitsee lopetettu turvetuotantoalue. Järven eteläpuolella sijaitsee pieni Priozjornyin asuin- ja tuotantoalue () ja pohjoispuolella pieni Zahnovon kylä (). Järvessä on metsäsaari, jonka pinta-ala on noin 0,5 hehtaaria.

## Luontoarvoja
Järvi vaikuttaa ilmakuvan perusteella olevan vesikasvillisuuden valtaama suojärvi, johon olisi valunut ravinteita viereisestä turvetuotantoalueesta. Järvessä elää ainakin seuraavia kalalajeja: hauki, ahven, pasuri, ruutana ja mutakala, sekä joitakin *[[Rutilus]]*-suvun kalalajeja.

## Vesistösuhteita
Megrovo sijaitsee Issan valuma-alueella. Issa on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen joko 16,3  tai 10 neliökilometriä . Järven suo-ojia on johdettu järveen. Järven laskuoja on Megrovka ( ), joka yhtyy muutaman kilometrin päässä pohjoisessa Matjuškinossa () Issajokeen.

## Huomautuksia

## Lähteet
Krappikääpä

**Krappikääpä** (*Erastia ochraceolateritia*) on vanhoissa metsissä viihtyvä, Suomessa hyvin harvinainen kääpälaji. Se elää maapuissa ja kannoissa, isäntäpuinaan mänty ja kuusi.

Käävän yksivuotinen ja alustanmyötäinen itiöemä on yleensä melko pienialainen. Krappikäävän kokonaispaksuus on 1-3 mm ja se ohenee reunaa kohti. Tuore itiöemä on pehmeä ja kuivana se kovettuu ja kutistuu, vaikka pillit eivät painu. Reuna on tavallisesti häipyvä, joskus siinä on muutaman millimetrin leveä, vaaleankeltainen reunus, joka muuttuu kuivuessaan ruosteiseksi. Pillipinta on tuoreena purppuraan vivahtavan terrakotan- tai tiilenpunainen ja tummenee kolhiintuessaan, ikääntyessään ja kuivuessaan melkein mustaksi. Pyöreitä pillejä on 4-5 millimetrillä ja paksut väliseinät saavat ne näyttämään ahtailta. Pohjamalto on tiivis, kellanoranssi ja se erottuu varsinkin vanhalla, kuivahtaneella käävällä tummanpunaisista pilleistä, jotka ovat leikkauspinnalla vahakiiltoisia. Vertaa lajeihin: oranssikääpä, joka on paksumpi ja isopillisempi; punakarakääpä, joka kasvaa yleensä ruostekäävän päällä.

## Lähteet

## Aiheesta muualla
*Laji.fi: Krappikääpä (''Erastia ochraceolateritia'')
Yhdeksännen sukupolven pelikonsolit

**Pelikonsolien yhdeksäs sukupolvi** on jatkoa kahdeksannen sukupolven konsoleille. Yhdeksännen sukupolven konsoleista ensimmäinen oli PlayStation 5, joka julkaistiin huhtikuussa 2019 ja tuli markkinoille 10. marraskuuta 2020. Microsoft julkaisi oman *Xbox Scarlett* -koodinimellä kehitettävän Xbox Series X -konsolin tulevan loppuvuonna 2020, ja myöhemmin myös Xbox Series S -konsolin. Ne tulivat markkinoille 10. marraskuuta 2020. 

## Kotikonsolien vertailu

}
| 
|colspan="2"| 
|-
!Media
| 
| 
| 
| 
|-
!Oheislaitteet
|colspan="2"| PlayStation VR, langattomat kuulokkeet, kamera, kaukosäädin ja lataustelakka DualSense-ohjaimelle, PlayStation Portal
| 
| 
|-
!Parhaiten myynyt peli
| 
| 
| 
| 
|}

## Muut
### Kädessä pidettävät laitteet
Valve Corporation paljasti heinäkuussa 2021 Steam Deckin, joka on kädessä pidettävä pelikonsolin ja henkilökohtaisen tietokoneen yhdistelmä.
Deckissä käytetään vastaavaa tekniikkaa kuin Sonyn ja Microsoftin konsoleissa, mutta se toimii kädessäpidettävänä josta johtuen siinä on myös eroja. Steam Deckissä on kuitenkin eroja akun riittävyyden vuoksi kuten käytettävä muistityyppi, vähemmän suoritinytimiä ja vähemmän grafiikkaprosessorin yksiköitä. Tämän myötä myös virrankulutus on merkittävästi pienempi. Deck on myös avoin alusta, jota voi muokata enemmän. Steam Deck julkaistiin 25. helmikuuta 2022. Parannettu malli Steam Deck OLED julkaistiin vuonna 2023.

Vuonna 2025 julkaistiin Nintendo Switch 2.

Muita kädessä pidettäviä konsoleita ovat Asus ROG Ally, Lenovo Legion Go, Lenovo Legion Go 2 ja MSI Claw A1M.

### Pilvipalvelut
Lisäksi markkinoille ovat tulleet suoratoistoa käyttävät pilvipelipalvelut Google Stadia ja Amazon Luna.

## Lähteet
David Mazouz

**David Albert Mazouz** (s. 19. helmikuuta 2001) on yhdysvaltalainen näyttelijä. Hänen ensimmäinen vakituinen roolinsa televisiossa oli yhdysvaltalaisessa trillerisarjassa *[[Kosketus (televisiosarja)|Kosketus]]*, jonka jälkeen hän on esittänyt esimerkiksi nuorta Bruce Wayneä rikossarjassa *[[Gotham (televisiosarja)|Gotham]]*.

## Yksityiselämä
Mazouz syntyi sefardijuutalaiseen perheeseen. Hänen vanhempansa ovat ranskalais- ja kreikkalaistaustaiset. 

## Filmografia

## Lähteet
Peränkylä

**Peränkylä** on kylä Eurajoella, entisen Luvian kunnan alueella. Se on vanhana merenlahden kylänä merkittävä rakennettu kulttuuriympäristö. Se perustettiin Luvianlahden rannalle, mutta kylä sai huomattavasti lisää peltomaata, kun lahti kuivatettiin 1900-luvulla. 

## Sijainti ja maantiede
Peränkylä sijaitsee Eurajoen kunnassa noin neljä kilometriä etelään Luvian kirkonkylästä. Peränkylään kuuluu laaja kyläalue, jonka halkaisee valtatie 8. Kylässä virtaavat Korvenoja ja Mikolanoja, jotka yhdistyvät Pinkjärvestä alkunsa saavaan Harjajuopaan ja laskevat Selkämereen.

Peränkylä on määritelty kuuluvaksi Suomen merkittäviin rakennettuihin kulttuuriympäristöihin. Museovirasto pitää sitä ainutlaatuisena merenlahden vanhana kylänä. Vanha-Esko-, Mäki-Esko- ja Uusi-Seppä-nimisten maatilojen muodostavat ainutlaatuiset maamerkit viljelysmaisemaan. Päärakennukset ovat 1800-luvulta ja 1900-luvun alkupuolelta.

## Historia
Peränkylä ja viereinen Mikola ovat Luvian korkeimmalla kohdalla, ja ne ovatkin todennäköisesti olleet alueet, joille on tullut ensimmäisenä asutusta. Peränkylän alueella on asuttu tai sitä on käytetty kalastukseen jo 300–400-luvuilla. Peränkylä on varhaisissa kirjallisissa maininnoissa esiintynyt muun muassa nimillä Peräby, Päreby ja Perä. Peränkylä sai vakituisen asutuksen myöhäiskeskiajalla. Kylässä oli kaksi taloa 1560-luvulla. Peränkylän kantatiloja ovat Esko, Seppä ja Sahari.

Peränkylän kehitykseen vaikutti merkittävästi Luvianlahden kuivatus, joka toi kylään huomattavasti lisää peltomaata. Lahti kuivatettiin kahdessa vaiheessa 1917–1923 ja 1948–1954.

Peränkylän koulu perustettiin vuonna 1896, ja sille vuokrattiin tontti vuonna 1897. Uusi koulu vihittiin käyttöön vuonna 1959. Koulu päätettiin sulkea vuonna 2010. Peränkylän Pinkjärvenojan Sahankoskessa puolestaan toimi Luvian Sähköosakeyhtiö. Se oli perustettu 1918, ja se lakkautettiin vuonna 1945, kun Luvian sähköverkko siirtyi Porin Voimalle. Peränkylässä on toiminut myös paperossitehdas ja kellovalimo.

## Lähteet
Traoré Mariam Sissoko

**Traoré Mariam Sissoko** (myös *Cissoko*, s. 4. marraskuuta 1944 Sananfara, Kati – 8. lokakuuta 2024 Bamako) oli Malin entisen presidentin Moussa Traorén puoliso.

Mariam Sissoko syntyi posti- ja lennätinlaitoksen tarkastajan perheeseen. Hän vietti osan lapsuudestaan isänsä ranskalaisen puolison luona Pariisissa. Mariam kävi peruskoulun Senegalissa, Ranskassa ja Norsunluurannikolla ja suoritti keskikoulun Ranskassa ja Belgiassa. Hän työskenteli sihteerinä Malin suurlähetystössä Tansaniassa, Yhdysvaltojen Malin-lähetystössä ja Malin opetusministeriössä.

Mariam Sissoko ja tuleva Kansallisen vapautuksen sotilaskomitean puheenjohtaja ja Malin presidentti, silloinen aliluutnantti Moussa Traoré menivät naimisiin vuonna 1963. Rouva Traorélla oli huomattava vaikutusvalta mieheensä. Hän perusti Malin naisliiton vuonna 1974 ja toimi sen puheenjohtajana vuoteen 1977, jolloin hänestä tuli kunniapuheenjohtaja. Mariam käytti järjestöä miehensä vallan lujittamiseksi, ja hänen sanotaan olleen sotilaskomiteaan kuuluneiden Kissima Doukaran, Tiécoro Bagayokon ja Karim Dembélén syrjäyttämisen taustalla vuonna 1978. Mariam omisti suuren maatilan Baguinédan keinokastelualueella ja hän harjoitti veljiensä ja tuttaviensa kanssa laitonta liiketoimintaa.

Mariam pidätettiin vuoden 1991 vallankaappauksen yhteydessä. Hän sai vuonna 1998 miehensä kanssa talousrikoksista kuolemantuomion, joka muutettiin seuraavana vuonna elinkautiseksi vankeusrangaistukseksi. Presidentti Alpha Oumar Konaré armahti Moussa ja Mariam Traorén vuonna 2002. He viettivät suurimman osan 11 vuoden vankaudestaan kotiarestissa ja asuivat sittemmin mukavassa huvilassaan Bamakossa.

Mariamin isä oli mandinka ja äiti Wasulun fulbe. Hän oli alun perin kristitty, mutta kääntyi naimisiin mennessään muslimiksi ja teki pyhiinvaelluksen Mekkaan. Hänellä sai viisi lasta.

## Lähteet
Šest (joki)

**Šest** () on Luoteis-Venäjällä Pihkovan alueella virtaava joki, joka on Velikajan sivujoki.

## Joen kulku
Šestin alkulähde on Kamenetsin järvi, joka sijaitsee Bežanitsyn ylänkön luoteispuolella Opotškan piirissä. Ylängöllä on paljon muitakin järviä alueella, joka kohoaa yli sata metriä Velikajan alangon yläpuolelle. Aluksi järven laskuoja yhtyy muiden alueen järvien, kuten esimerkiksi Belaja Vodan, Dolgojen ja Ostrovnjan, laskuojien kanssa ja virtaa ensin länteen päin pienen Duhnovon kylän () ohi. Täällä siihen yhtyy lounaasta Duhnovon läpi virtaava toinen ylänköjoki Tšernitška (). Tämän jälkeen Šest kääntyy kaartaen kohti luodetta. Laskeutuessaan alas ylängöltä, siihen yhtyy idästä Kuhinosta alkava kolmas ylänköjoki Gljadnja (). Samalla Šest toimii Novorževin ja Opotškan piirien rajajokena. Alangolla on aikoinaan raivattu laajalti peltomaata, mutta niitä ei enää viljellä kuin satunnaisesti. Šestiin yhtyykin ennen Vakinon kylää () etelästä tuleva Gvozdnja (), joka saa paljon vettä alueen suo- ja pelto-ojista. Šest jatkaa alangolla luoteeseen Puškinskije Goryn piiriin ja kääntyy Gorelikin kylän kohdalla () kohti länttä. Se yhtyy Velikajaan Vyšesin () kohdalla.

## Valuma-alue ja sivujoet
Šest sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi  Itämerellä Suomenlahteen. Velikajan sivujoen Šestin valuma-alue sijaitsee kokonaan Pihkovan alueella, jossa se kerää vedet Puškinskije Goryn-, Novorževin- ja Opotškan piirien alueilta. Valuma-alueen pinta-ala on 450 neliökilometriä. Šestin suurimpia sivujokia on esitelty alla taulukossa.

})
! pituus(km)
! valuma-alue(km²)
! lähde
|-
| 24 || Gvozdnja || Гвоздня || 17 || ||1
|-
| 41 || Gljadnja || Глядня || 16 || ||1
|-
| 51 || Tšernitška || Черничка || 13 || ||1
|-
|}
Lähteet: 1 = 

Joen valuma-alueella on joitakin järviä: Belaja Voda (), Dolgoje () ja Ostrovnja ().

## Hallintoalue
Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Joen vesistörekisterin numero on 01030000112102000027888 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen.

## Huomautuksia

## Lähteet
Madagaskarinviherkyyhky

**Madagaskarinviherkyyhky** (*Treron australis*) on kyyhkyihin kuuluva lintulaji. Lajia tavataan Madagaskarilta ja Komorien saaristosta.

## Koko ja ulkonäkö
Madagaskarinviherkyyhky voi kasvaa 32 cm pitkäksi ja naaras on hieman koirasta pienempi. Sukupuolet muistuttavat toisiaan ulkonäöltään, mutta naaras voi olla koirasta vaaleampi. Madagaskarinviherkyyhky on päästään harmahtavan tai kellertävän vihreä. Selän väri on harmaa. Lajin kainalot ovat violetit, siivet vihreät ja siivenkärjet mustat vaalein raidoin. Linnun vatsa on harmahtavan vihreä ja alaperässä on keltaista.

## Levinneisyys ja elinympäristö
Madagaskarinviherkyyhkyä tavataan koko Madagaskarissa keskiosan ylänköä lukuun ottamatta. Alalaji *T. a. griveaudi* elää useilla Komorien saarilla. Linnun elinympäristöä ovat useantyyppiset metsät, puistot ja puutarhat. Madagaskarinviherkyyhkyt liikkuvat yleensä pieninä ryhminä. Laji syö hedelmiä, erityisesti viikunoita. Pesimäkausi kestää syyskuulta joulukuulle.

## Lähteet
Futsal-Nelonen (naiset)

** Futsal-Nelonen ** on naisten futsalin viidenneksi korkein sarjataso Suomessa. Sarjaa pelataan vain Lännen piirissä.

## Joukkueet kaudella 2020-2021

### Länsi

#### A1 (Turku)

* Auran Palokunnan Urheilijat
* FC Kyrön Palloseura
* Kaarinan Palloseura Ladies
* Kimito Sportförening R.R., Kemiö
* Paimion Haka/Ladies
* Peimari United
* Piikkiön Palloseura
* Raisio Futis
* SC Wolves
* Someron Voima 2
* Turun Weikot Black
* Turun Weikot RED
* VG-62, Naantali

#### A2 (Satakunta)

*FC Jazz Leidit
*FC Rauma/äMMät
*Harjavallan Pallo
*Lauttakylän Luja 2
*Musan Salama Mutsit
*Mäntyluodon Kiri-Mimmit
*Luvian Veto/Kuve Ladies
*NiceFutis

## Lähteet
Keïta Fatoumata Diallo

**Keïta Fatoumata ”Fanta” Diallo** (s. 30. tammikuuta 1943 Bamako – 5. elokuuta 2025 Bamako) oli Malin entisen presidentin Modibo Keïtan kolmas vaimo.

Fatoumata Diallo syntyi postivirkailijan perheeseen. Hän kävi alakoulun Bamakossa, mutta ei suorittanut keskikoulua loppuun. Sukulaiset järjestivät Modibo Keïtan ja Diallon avioliiton, koska Keïtalla ei ollut lapsia ensimmäisen vaimonsa Mariam Travélén eikä toisen vaimonsa Fatoumata Haïdaran kanssa. Vuonna 1959 sovittu liitto toteutui vuonna 1962.

Diallo asui Koulouban presidentinpalatsin lähellä sijainneessa huvilassa. Hän vietti hiljaista elämää eikä esiintynyt miehensä rinnalla julkisuudessa. Diallo työskenteli vuoden 1968 vallankaappauksen jälkeen Malin valtionarkiston arkistonhoitajana. Hän erosi tehtävästä miehensä kuoleman jälkeen vuonna 1977.

Diallo sai Keïtan kanssa kaksi tytärtä, joista toinen teki itsemurhan vuonna 1984. Toinen lapsista kävi alakoulun ja asui äitinsä kanssa.

Diallo oli kansallisuudeltaan fulbe ja uskonnoltaan muslimi. Hän teki pyhiinvaellusmatkan Mekkaan.

## Lähteet
Kamenets (Šestin lähdejärvi)

**Kamenets** () on järvi Luoteis-Venäjällä Pihkovan alueen Opotškan piirissä.

## Maantietoa
Kamenets on 0,76 kilometriä pitkä, 0,72 kilometriä leveä ja sen pinta-ala on 30,2 hehtaaria. Järvi sijaitsee Bežanitsyn ylängön luoteispuolella. Se on selkeän muotoinen ja sillä on yksi selvä länteen päin työntyvä lahti. Järven etelärannan tuntumassa on kaksi saarta, joiden yhteispinta-ala on 0,2 hehtaaria. Sitä ympäröi sekametsä, jossa on mukana niittymaita. Rannoilla ei asu kukaan, mutta pari kilometriä luoteeseen päin Kuninojärven rannalla sijaitsee pieni Kuninon kylä ().

## Luontoarvoja
Bežanitsyn ylängön maaperä on moreenimaata, joka muotoutui viime jääkauden lopulla. Alue kasvaa sekametsää ja järven rannat ovat autiot. Järvessä elää runsaasti eri kalalajeja: hauki, ahven, pasuri, karppi, pasuri, suutari, ruutana, salakka ja mutakala, sekä joitakin *[[Rutilus]]*-suvun kalalajeja.

## Vesistösuhteita
Kamenets sijaitsee Šestin valuma-alueella. Šest on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on 1,4 neliökilometriä. Järven laskuoja on Šest.

## Huomautuksia

## Lähteet
Culex aculeatus

**Culex aculeatus** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Donald Henry Colless vuonna 1965. Lajia tavataan Malesiasta ja Thaimaasta. Sillä ei ole alalajeja.

## Lähteet
Joni Ernst

**Joni Kay Ernst** (o.s. **Culver**, s. 1. heinäkuuta 1970 Red Oak, Iowa, Yhdysvallat) on yhdysvaltalainen eläköitynyt upseeri ja republikaanisen puolueen poliitikko, joka on toiminut Iowan nuorempana senaattorina tammikuusta 2015 lähtien. Hän oli Iowan osavaltionsenaatin jäsen vuosina 2011–2014. Ernst palveli Iowan kansalliskaartissa vuodesta 1993 vuoteen 2015. Eläköityessään hänen sotilasarvonsa oli everstiluutnantti. Ernst on ensimmäinen iowalainen nainen kongressissa sekä ensimmäinen taisteluihin osallistunut naisveteraani Yhdysvaltain senaatissa.

Ernst on vastustanut Barack Obaman hallinnon tekemiä linjauksia, kuten Obamacareksi kutsuttua Yhdysvaltain terveydenhuoltouudistusta sekä Iranin ydinsopimusta. Hän kannattaa aseenkanto-oikeutta ja on saanut National Rifle Associationin tuen. Ernst on aborttioikeuden ja samaa sukupuolta olevien avioliitton vastustaja.

## Lähteet

## Aiheesta muualla

* Ernstin viralliset kotisivut
Keïta Fatoumata Haïdara

**Keïta Fatoumata ”Didi” Haïdara** (1933 Bamako, Mali – 26. heinäkuuta 1976 Bamako) oli Malin presidentin Modibo Keïtan toinen vaimo.

Fatoumata Haïdara syntyi profeetta Muhammedin jälkeläisiin lukeutuneen marabutin perheeseen. Hän meni naimisiin Modibo Keïtan kanssa vuonna 1952. Avioliiton syynä oli ilmeisesti Keïtan ensimmäisen vaimon Mariam Travélén lapsettomuus. Haïdaralla oli tytär edellisestä avioliitosta, mutta hänkään ei saanut Keïtan kanssa lapsia.

Haïdara oli lukutaidoton. Hän vietti hiljaista elämää Koulouban presidentinpalatsissa eikä esiintynyt miehensä rinnalla julkisuudessa. Haïdara kuoli sydänkohtaukseen. Hän oli tehnyt kolmesti pyhiinvaellusmatkan Mekkaan.

Presidentti Keïtalla oli myös kolmas vaimo Fatoumata Diallo.

## Lähteet
Arroios (Lissabon)

**Arroios** on portugalilainen freguesia, joka kuuluu pääkaupungin Lissabonin keskusta-alueeseen. Sen pinta-ala on 2,13 km² ja siellä asuu 31 653 asukasta. Asukastiheys on 14 860,6 asukasta neliökilometrillä. 

Se perustettiin vuoden 2012 Lissabonin hallinnollisen uudelleenjärjestelyn yhteydessä, joka tuli voimaan vuoden 2013 paikallisvaalien jälkeen. Freguesia muodostui São Jorge de Arroiosin ja Penan entisten freguesioiden yhdistämisestä lähes koko entisen Anjosin freguesian alueeseen, sen pienen osan alueen lisäksi, joka aiemmin kuului entiseen São Josén freguesiaan. 

## Arroiosin freguesian päämaja ja valtuuskunnat

* Pääkonttori - Largo do Intendente Pina Manique, 40-42 
* Polo dos Anjos - Rua Maria da Fonte - Mercado Forno do Tijolo 
* Polo da Pena - Rua do Saco, 1 
* Polo de São Jorge de Arroios - Rua Passos Manuel, 3-A 

## Kulttuuriperintö

* Portugalin kapein talo, tällä hetkellä raunioina 
* Neptunuksen suihkulähde Dona Estefânia -aukiolla, sijaitsi aikaisemmin Chile-aukiolla. 
* Cinema Império 
* Cruzeiro de Arroios 
* Rakennus Avenida Almirante Reis, 1 a 1C  
* Rakennus Avenida Almirante Reis, 2 a 2K (arkkitehti Arnaldo R. Adães Bermudes. Valmor-palkinto.) 
* Rakennus Avenida Almirante Reis, 74B 
* Rakennus Praça Duque de Saldanha, 12 
* Camõesin lukio, entinen Liceu Camões 
* Viúva Lamegon keramiikkatehdas 
* Dona Estefânia -sairaala 
* Igreja Paroquial de Nossa Senhora dos Anjos ou Igreja dos Anjos 
* Talo Avenida Fontes Pereira de Melolla, johon kuuluu vanhan puutarhan, asuinrakennuksen ja autotallin alueet, Lissabonin metron nykyinen pääkonttori. 
* Estefânian palatsi, nykyinen perinteisen kiinalaisen lääketieteen koulu (ESMTC) 
* Palácio Sotto Mayor, rakennukset ja patio 

## Kadut
Arroiosin alueella on 223 katua.

## Lähteet

## Aiheesta muualla
Kurjenpolvipistiäinen

**Kurjenpolvipistiäinen** (*Ametastegia carpini*) on lehtipistiäisten (Tenthredinidae) heimoon kuuluva pistiäislaji. Laji on nimensä mukaisesti kurjenpolvien tuholainen. Ne syövät ne nopeasti lehdettömiksi ja voivat tällä tavalla menehdyttää kurjenpolvien taimia.

Aikuisena kurjenpolvipistiäinen on 6–8 millimetrin mittainen ja väritykseltään musta. Sen toukat ovat päältä oliivinvihreitä, vatsasta kellertäviä ja 12 millimetrin mittaisia.

## Lähteet
Neues Rathaus (Hannover)

**Neues Rathaus** () on Hannoverissa sijaitseva rakennus, jossa Hannoverin kaupunginhallitus kokoontuu. Linnamainen rakennus on sekoitus erilaisia arkkitehtonisia tyylejä, ja se on rakennettu vilhelmiinisenä aikana vuosina 1901–1913.

Rakennus sijaitsee kymmenen hehtaarin suuruisessa Maschparkissa, Hannoverin ydinkeskustan eteläpuolella. Sen pohjoisjulkisivun edessä on Trammplatz-aukio, kun taas rakennuksen eteläpuolella on Maschteich-niminen tekolampi.
Karanteeni (elokuva)

**Karanteeni** () on vuonna 2008 ensi-iltansa saanut zombiaiheinen kauhuelokuva. Elokuvan on ohjannut John Erick Dowdle, ja sen pääosia näyttelevät Jennifer Carpenter, Jay Hernandez,  Columbus Short, Greg Germann, Steve Harris, Dania Ramirez, Rade Sherbedgia ja Johnathon Schaech. *Karanteeni* on uusintaversio vuoden 2007 espanjalaisesta elokuvasta *[[REC (elokuva)|REC]]*.

## Näyttelijät

## Lähteet

## Aiheesta muualla
*
Cornwallin herttua

**Cornwallin herttua** () on ollut Englannin ja myöhemmin koko Yhdistyneen kuningaskunnan hallitsijan vanhimman pojan arvonimi vuodesta 1337, jolloin kuningas Edvard III antoi arvonimen pojalleen Edvard Musta prinssille. Arvonimeen kuuluu huomattava maaomaisuus, joka kattaa alueita nykyisen Cornwallin kreivikunnan lisäksi Devonista, Somersetistä ja muualta Englannin lounaisosista. Henrik IV määritteli että arvonimi kuuluu nimenomaan vanhimmalle elossa olevalle pojalle, joka on useimmin myös kruununperijä. Yrjö III ei ollut kruununperijänä Cornwallin herttua, sillä hän oli edeltäjänsä pojanpoika eikä poika. Ellei hallitsijalla ole poikaa, herttuakunta siirtyy kruunun omaisuudeksi kunnes sopiva poika syntyy.

## Arvonimen kantajat
Seuraavilla henkilöillä on ollut arvonimi Cornwallin herttua

## Katso myös
* Walesin prinssi

## Lähteet

## Aiheesta muualla
* https://duchyofcornwall.org
Ilja Karpenko

**Ilja Viktorovitš Karpenko** (, s. 1. toukokuuta 1986 Novokuznetsk, Neuvostoliitto) on venäläinen karateka. Hän saavutti raskaansarjan EM-hopeaa 2012 ja MM-pronssia 2013. Karpenko on myös vuoden 2011 Venäjän raskaansarjan mestari. Hän on voittanut useasti Kyokushin turnauksissa murskauskilpailun ja pitää hallussaan ennätystä 34 rikottua levyä.

## Kilpaura

2006 Karpenko voitti Venäjän mestaruuskisoissa pronssia ja saavutti myös hopeaa Baikal Cupissa.

2009 Karpenko saavutti hopeaa Venäjän mestaruuskisoissa hävittyään raskaansarjan loppuottelun Goderzi Kapanadzelle.

Karpenko saavutti ensimmäisen Venäjän mestaruutensa 2011. Hän voitti raskaansarjan loppuottelussa Aleksei Medvedevin. Karpenko oli myös mukana World Openissa, jossa hän sijoittui kolmipäiväisessä turnauksessa kahdeksanneksi.

2012 toukokuussa Karpenko eteni Euroopan mestaruuskisoissa loppuotteluun saakka, jossa hän hävisi edellisvuoden mestarille Oleksandr Ieromenkolle.

Karpenko sijoittui neljänneksi Venäjän Cupissa 2013 hävittyään pronssiottelun Roman Meshcheryakoville. Hän saavutti myös MM--pronssia Tokiossa.

Karpenko sijoittui viidenneksi Japanin mestaruuskilpailuissa marraskuussa 2014. Hänet palkittiin turnauksessa parhaasta ottelutekniikasta.

Maaliskuussa 2019 Karpenkon turnaus Venäjä cupissa päättyi välieriin hävittyään raskaassasarjassa Andrei Luzinille. Karpenko voitti Valko-Venäjän Openin huhtikuussa 2019. Loppuottelussa häntä vastaan otteli Ivan Aksenenko. Syyskuussa Karpenko otteli yksittäisen ottelun Andrei Luzinia vastaan Permissa RSBI Martial Arts Marathon -tapahtumassa. Ottelu käytiin nyrkkeilykehässä kolme kolmen minuutin erää. Hän hävisi kamppailun tuomariäänin.

Joulukuussa 2022 pidettiin toinen Venäjän cup, joka käytiin avoimessa painoluokassa. Karpenko sijoittui turnauksessa toiseksi murskauskilpailussa, tameshiwarissa.

## Lähteet
Leipyöli

**Leipyöli** () on kylä Salon kaupungin Perniössä. Kylä sijaitsee Perniön eteläosassa Perniönjoen alajuoksun varrella.

Leipyöli sijaitsee Perniönjoen pohjoisrannalla Aitolahden ja Puopyölin välissä. Joen vastarannalla on Kestrikki ja kylän pohjoisosaa hallitsevan drumliinimuodostelman takana on Kyynämäki. Leipyölin kyläalue on pääosin tasaista peltoa. Pohjoisosassa on metsäistä mäkimaata. Kylässä on Leipöylin kantatila Löfböle sekä siitä lohkottu Uuttulan tila. Muuta rakennuskantaa ei ole.

Leipyöli on asutettu ennen 1300-lukua. Kylä oli vuoteen 1957 asti kantatila Löfbölen muodostama yksinäistila. Löfböle on toiminut historiansa aikana muun muassa augmenttitilana sekä nimismiehen virkatalona.

## Lähteet
Omer (Israel)

**Omer** (hepr. עֹמֶר‎) on kaupunki Israelin Eteläisellä hallintoalueella Beerseban kaupungin vieressä. Sen asukasluku vuonna 2018 oli 7&nbsp;586.

## Maantiede
Omer sijaitsee Etelä-Israelissa noin kuusi kilometriä Beerseban kaupungista koilliseen. Kaupunki on nimetty viereisen El Omrin kukkulan mukaan.

## Historia

Omerin perustivat vuonna 1961 paikalle muuttanut joukko Beerseban asukkaita. Osa heistä työllistyi paikallisilla tehtailla ja osa ryhtyi maanviljelijöiksi. Maatalouden merkitys on kuitenkin sittemmin vähentynyt ja paikkakunta on samalla kaupungistunut. Oma kuntansa Omerista tuli vuonna 1974.

## Talous
Omerin vieressä sijaitsee teollisuuspuisto, jossa toimii korkean teknologian alan yrityksiä. Teollisuuspuisto työllistää hyvin korkeasti koulutettuja omerilaisia. Omerin miesten ja naisten ansiot ovatkin olleet Israelin eri paikkakunnista korkeimpia.

## Väestö
Omerin asukasluku oli vuoden 2018 lopussa 7&nbsp;586. Vuonna 2002 vastaava lukema oli 5&nbsp;840.

## Lähteet

## Aiheesta muualla
The Power of Love (Huey Lewis and the Newsin kappale)

**The Power of Love** on rockyhtye Huey Lewis and the Newsin kappale vuodelta 1985. Kappale tuli kuuluisaksi *[[Paluu tulevaisuuteen]]* -elokuvasta.

## Lähteet
Colón (Panama)

**Colón** on kaupunki Panamassa. Se on samannimisen maakunnan pääkaupunki. Se sijaitsee Panaman kanavan suulla Karibianmeren rannikolla.

## Historia

Colón perustettiin soiselle Manzanillon saarelle vuonna 1850 Tyynenmeren satamakaupungista Panamasta saapuvan Panaman rautatien päätteeseen. Rautatie rakennettiin Colóniin pengertietä pitkin ja pientä saarta laajennettiin rakennuksia varten. Paikka sai sinne muuttaneilta yhdysvaltalaisilta nimen Aspinwall Panaman rautatien rakennuttamista ajaneen William Henry Aspinwallin mukaan. Paikalliset espanjankieliset asukkaat kutsuivat sitä nimellä Colón Kristoffer Kolumbuksen mukaan. Kun ranskalainen Ferdinand de Lesseps yritti rakentaa Panaman kanavaa 1880-luvulla, paikalle muutti mustia työläisiä Länsi-Intiasta. Colón kärsi huomattavia tuhoja tulipalossa Kolumbian sisällissodan aikana vuonna 1885. Tulipalon ohella elämää kaupungissa vaikeutti sitä ympäröivä suo ja sen myötä leviävä keltakuume.

Yhdysvallat alkoi rakennuttaa Panaman kanavaa vuosien 1903 ja 1914 välillä. Eversti William C. Gorgas oli vastuussa terveysasioista rakennushankkeen aikana ja hän aloitti Colónia ympäröivien soiden kuivatuksen, ja rakennutti kaupunkiin nykyaikaisen viemärijärjestelmän. Kanavahankkeen rakentamisen aikana kaupunkiin asettui lähes 17&nbsp;000 uutta mustaa työläistä Länsi-Intitan alueelta. Kaupungin asukasluku nousi  rakennustöiden alun noin 3&nbsp;000:sta lukemaan 31&nbsp;203 vuoteen 1920 mennessä. Kaupunkia ympäröi Yhdysvaltojen hallitsema Panaman kanavavyöhyke, vaikka itse kaupunki ei ollut osa vyöhykettä. Kaupunki kukoisti suuren laman kautta lukuun ottamatta uuden kanavan liikenteen myötä. Se kärsi kuitenkin huomattavasti Omar Torrijosin ja Manuel Noriegan diktatuurimaisilla presidenttikausilla, jolloin huomattava osa kaupungin ylä- ja keskiluokasta muutti muualle. Yhdysvaltojen  hyökkäystä Panamaan seuraasi vuosina 1989–1990 laaja ryöstelyjen ja mellakoiden aalto. Kun kanavavyöhyke palautettiin Panamalle 1. joulukuuta 1999 Colóniin liitettiin entisen kanavavyöhykkeen Cristóbal, Rainbow City, Margarita ja Coco Solo, sekä Yhdysvaltain armeijan tukikohta Fort Gulick.

## Talous

Colón on vapaasatama vuodesta 1953, ja nykyisin se on maailman suurimpia verovapaita satamia.

Köyhyys, rikollisuus, huumekauppa ja huumeiden käyttö ovat muodostaneet huomattavan ongelman Colónissa.

## Väestö
Colónin asukasluku oli vuonna 2010 yhteensä 34&nbsp;655 ja vuonna 2000 vastaava lukema oli 42&nbsp;133. Suurin osa asukkaista on aikanaan saapuneiden länsi-intialaisten jälkeläisiä tai mestissejä.

## Lähteet

## Aiheesta muualla
Lehavim

**Lehavim** () on kaupunki Israelin Eteläisellä hallintoalueella lähellä Beerseban kaupunkia. Sen asukasluku vuonna 2018 oli 6&nbsp;350.

## Maantiede

Lehavim sijaitsee Etelä-Israelissa Negevin autiomaan pohjoisosassa ja Juudean kukkuloiden eteläjuurella. Sen korkeus merenpinnasta on noin 300 metriä. Beerseba sijaitsee Lehavimista noin 15 kilometriä etelään.

## Historia
Lehavim perustettiin vuonna 1985. Tarkoituksena oli perustaa uusi hyvätuloisten asuinalue kohtuullisen matkan päähän, ja hyvien yhteyksien varrelle, Beersebaan nähden. Hankkeen rahoittivat Benei Shimonin aluehallinto ja Israel Land Authority. Oman kunnallisvaltuustonsa Lehavim sai vuonna 1989.

## Väestö
Lehavimin asukasluku oli vuoden 2018 lopussa 6&nbsp;350. Vuonna 2002 vastaava lukema oli 4&nbsp;770.

## Lähteet

## Aiheesta muualla
Treasure Master

**Treasure Master** on Software Creationsin kehittämä ASC Gamesin vuonna 1991 julkaisema tasohyppelyvideopeli Nintendo Entertainment Systemille. Peli oli osa Music Television -kanavan järjestämää kilpailua.

## Kilpailu
Pelin julkaisun jälkeen pelaajilla oli 11. huhtikuuta 1992 aikaa harjoitella pelin läpäisyä. Tämän jälkeen MTV julkaisi salasanan. Syöttämällä tämän salasanan ja pelin sarjanumeron pelin alussa, pelaajat pystyivät avaamaan salaisen kuudennen palkintomaailman. Tämän jälkeen pelaajilla oli keskiyöhön asti aikaa läpäistä koko peli, mukaan lukien palkintomaailma. Jos pelin läpäisi, sai 24-merkkisen koodin. Soittamalla erityiseen hotlineen ja ilmoittamalla kyseisen koodin pelaajilla oli mahdollisuus voittaa yksi 36 252:sta palkinnosta.

### Palkinnot

Kaksi pääpalkinnon voittajaa saivat valita palkintonsa seuraavista:

*Unelmien rock-konsertti
*Unelmien urheilutapahtuma
*Unelmien audio/videohuone
*10&nbsp;000 dollaria

250 2. sijalle tullutta voittivat kaikki Super Nintendo Entertainment Systemin. 36 000 3. sijalle tullutta voittivat virallisen posterinkokoisen voittajan sertifikaatin.

## Aiheesta muualla
*
Kuonoahven

**Kuonoahven** eli **kuonokirjoahven** (*Altolamprologus compressiceps*) on kirjoahventen (Cichlidae) heimoon ja afrikankirjoahventen (Pseudocrenilabrinae) alaheimoon kuuluva makean veden kalalaji. Sitä tavataan kotoperäisenä ja laajasti levinneenä Afrikan Tanganjikajärvessä Burundin, Kongon demokraattisen tasavallan, Sambian ja Tansanian alueella. Kuonoahvenen havaittu maksimipituus on 12,3 senttimetriä. 

## Lähteet
Pakapyöli

**Pakapyöli** () on kylä Salon kaupungin Perniössä. Kylä sijaitsee kantatien 52 varrella kunnan etelälaidalla.

Pakapyöli sijaitsee Perniönjoen laaksossa. Kylän kyläalue ulottuu joelta itään metsäiselle ja kosteikkoiselle kallioalueelle. Kylän itärajan tuntumassa on Isosuo, Noitakirkonmäki ja Hamppijärvi. Kallioalueelta virtaa Lohioja, joka kulkee kylän läpi ja laskee Porinojana Perniönjokeen. Pakapyölin pohjoispuolella sijaitsee Hallissuo ja Liirin kylä. Eteläpuolella on Vähäpyöli ja Latokartano.

Pakapyöli on keskiaikainen uudisasutuskylä. Varhaisin maininta kylästä on vuodelta 1419. Kylä jakautui sittemmin Iso-Pakapyöliin ja Vähä-Pakapyöliin. Isoviha autioitti laajalti Perniön kyliä, mutta Pakapyöli vaikuttaisi selvinneen ajasta varsin vähällä. Isojaon aikaan Iso-Pakapyölissä on ollut kolme tilaa ja Vähä-Pakapyölissä kaksi tilaa. Kylän nykyinen yhtenäinen rakenne on peräisin isojaon ajoilta, joskin 1950-luvulla rakennettu maantie on halkaissut kylän.

## Lähteet
The Dickiesin diskografia

**[[The Dickies]]** on vuonna 1977 perustettu yhdysvaltalainen punkrock-yhtye.
## Studioalbumit
* The Incredible Shrinking Dickies (1979)
* Dawn of the Dickies (1979)
* Stukas Over Disneyland (1983)
* Second Coming (1989)
* Idjit Savant (1995)
* Dogs from the Hare That Bit Us (1998)
* All This and Puppet Stew (2001)

## EP:t
* Killer Klowns From Outer Space (1988)

## Livealbumit
* Locked 'N' Loaded Live in London (1991)
* Still Got Live Even If You Don't Want It (1999)
* Live In London (2002)
* Dickies Go Bananas (2008)
* Live Destruction (2008)
* 1977: A Night That Will Live in Infamy (2014)
* Live When They Were Five: City Gardens 1982 (2014)
* Banana Splits (2016)

## Kokoelmat
* We Aren't the World (1986)
* Great Dictations (1989)
* Punk Singles Collection (2002)

## Singlet
* "Paranoid" (1978)
* "Eve of Destruction" (1978)
* "Give It Back" (1978)
* "Silent Night" (1978) 
* "Banana Splits (Tra La La Song)" (1979) 
* "Nights in White Satin" (1979) 
* "Manny, Moe And Jack" (1979)
* "Fan Mail" (1980) 
* "Gigantor" (1980) 
* "Dummy Up" (1989)
* "Just Say Yes" (1990)
* "Roadkill" (1990)
* "Make It So" (1994)
* "Pretty Ballerina" (1995)
* "My Pop the Cop" (1998)
* "Free Willy" (2001)
## Musiikkivideot
* "Paranoid" (1978)
* "Banana Splits (Tra La La Song)" (1979)
* "Nights in White Satin" (1979)
* "Killer Klowns" (1986)
Helmut Lachenmann

**Helmut Friedrich Lachenmann** (s. 27. marraskuuta 1935 Stuttgart) on saksalainen säveltäjä.

Lachenmann opiskeli pianonsoittoa, musiikin teoriaa ja kontrapunktia Stuttgartissa vuosina 1955–1958 sekä sävellystä Luigi Nonon johdolla Venetsiassa 1958–1960. Ensimmäistä kertaa Lachenmannin teoksia esitettiin julkisesti Venetsian biennaalissa (1962) ja Darmstadtin kansainvälisillä kesäkursseilla. Hän toimi sävellysprofessorina Hannoverin (1976–1981) ja Stuttgartin musiikkikorkeakouluissa (1981–1999). Hän on myös pitänyt monia seminaareja, workshopeja ja mestarikursseja, esimerkiksi useaan otteeseen Darmstadtin kursseilla vuosina 1978–2006. Vuonna 2008 Lachenmann opetti vierailevana Fromm-professorina Harvardin yliopistossa. Vuonna 2010 hänestä tuli Royal College of Musicin jäsen. Hän on Hannoverin musiikkikorkeakoulun kunniatohtori sekä taideakatemioiden jäsen Berliinissä, Brysselissä, Hampurissa, Leipzigissa, Mannheimissa ja Münchenissä.

Lachenmann on saanut säveltäjänä Ernst von Siemens -musiikkipalkinnon (1997), Royal Philharmonic Societyn palkinnon (2004), Berliinin taidepalkinnon (2008) ja Venetsian biennaalin Kultaisen leijonan (2008). Hänen teoksiaan esitetään monilla festivaaleilla ja konserttisarjoissa Saksassa ja ulkomailla. Lachenmannin teosten joukossa on ooppera *Das Mädchen mit den Schwefelhölzern*.

Lachenmann on vieraillut Suomessa kolmesti: Viitasaaren Musiikin aika -festivaalilla 1998, Avantin Suvisoitto -festivaalilla Porvoossa 2002 ja Musica nova -festivaalilla Helsingissä 2023.

## Lähteet
Downtown Los Angeles

**Downtown Los Angeles** tai **Financial District** on Los Angelesin kaupunginosa. Se on kaupungin hallinnollinen ja kaupallinen keskus.

## Maantiede
Kaupunginosa sijaitsee osittain Bunker Hillin alueella. Lähellä pohjoisessa sijaitsevat vuoret.

## Historia
Downtown on Los Angelesin vanhimpia alueita. Alueella sijaitsee vanhoja historiallisesti merkittäviä rakennuksia.
Tiedosto:LosAngelesCentralBusinessDistrict1903.jpg|Kuva vuodelta 1903.
Tiedosto:Los angeles 1908.jpg|Panoraama-kuva Downtownista vuodelta 1908.
Tiedosto:LA Xmas,1928.jpg|Kuva vuodelta 1928.


## Liikenne

Downtownissa sijaitsee tunnettu ja vanha Angels Flight -funikulaari, joka avattiin vuonna 1901 ja oli osa Los Angelesin raitiovaunuverkkoa.

Myös Los Angelesin metron sinisellä, punaisella, violetilla, kultaisella ja expo-linjalla on asemia Downtownin alueella.

## Kuvia

Tiedosto:Downtown Los Angeles and 110 freeway.jpg
Tiedosto:Los Angeles from Santa Ana Freeway; 2005.jpg
Tiedosto:Los Angeles (California, USA), South Olive Street -- 2012 -- 4847.jpg
Tiedosto:Downtown Los Angeles at Night.jpg
Tiedosto:Library tower in Downtown Los Angeles.jpg
Tiedosto:Los Angeles Downtown (19433391733).jpg
Vähäpyöli

**Vähäpyöli** () on pieni maarekisterikylä Salon kaupungin Perniössä. Kylä sijaitsee kunnan eteläosassa Perniönjoen varrella.

Vähäpyölin kyläalue on kaksiosainen. Toinen sijaitsee Perniönjoen itärannalla Vettenrannan tilan ympärillä ja toinen hieman idempänä metsien keskellä Naskalijärven ympärillä. Jälkimmäinen osa on asumaton, mutta järven rannalla on kesämökkejä. Vettenranta sijaitsee Porinojan pohjoispuolella aivan Perniönjoen rannassa. Kyläalue on tilan lisäksi pelkkää peltoa.

Vähäpyöli on keskiaikainen uudisasutuskylä. Se on ajoittain ollut Latokartanon omistuksessa ja lopulta osia kylistä, myös kylän alkuperäinen kantatila, on liitetty Latokartanoon.

## Lähteet
Alex McCarthy

**Alex Simon McCarthy** (s. 3. joulukuuta 1989 Guildford) on englantilainen jalkapalloilija, pelipaikaltaan maalivahti. Hän edustaa Englannin mestaruussarjassa pelaavaa Southamptonia.

McCarthy edusti vuoteen 2014 saakka Readingia mutta pelasi myös lainalla useissa joukkueissa, muun muassa Yeovil Townissa, Leeds Unitedissa ja Ipswich Townissa. Kauden 2014–2015 hän pelasi Queens Park Rangersissa ja kauden 2015–2016 Crystal Palacessa. Kesällä 2016 hän siirtyi Southamptoniin.

McCarthy pelasi Englannin Valioliigassa ensimmäiset 13 otteluaan kaudella 2012–2013 Readingin joukkueessa. Kaudella 2014–2015 hän pelasi QPR:ssä kolme ja seuraavalla kaudella Crystal Palacessa seitsemän valioliigaottelua. Southamptonissa hän pääsi pelaamaan Valioliigaa ensimmäisen kerran kaudella 2017–2018, jolloin hän oli kentällä 18 ottelussa. Kaudella 2018–2019 hän pelasi 25 valioliigaottelua ja seuraavien neljän kauden aikana järjestyksessään 28, 30, 17 ja kuusi ottelua. Kaudella 2024–2025 hän pelasi viisi valioliigaottelua.

McCarthy pelasi Englannin alle 21-vuotiaiden maajoukkueessa kolme ottelua vuosina 2010–2011. Englannin A-maajoukkueessa hän pelasi marraskuussa 2018 toisen puoliajan ystävyysottelussa Yhdysvaltoja vastaan.

## Lähteet
Gary Graham

**Gary Rand Graham** (6. kesäkuuta 1950 Long Beach, Kalifornia – 22. tammikuuta 2024 Spokane, Washington) oli yhdysvaltalainen näyttelijä, joka tunnetaan muiden muassa rooleistaan TV-sarjoissa ''Alien Nation'', ''Kunnian miehet'' ja ''Star Trek: Enterprise''. Hän esiintyi pienissä sivurooleissa myös TV-sarjoissa ''Ally McBeal'', *[[Crusade]]* ja ''Walker, Texasista''.

Graham oli kolmesti naimisissa ja hänellä on yksi lapsi ensimmäisestä avioliitostaan.

Näyttelemisen ohella Graham oli avustavana tuottajana TV-sarjassa ''The Jace Hall Show'' vuosina 2008 ja 2009. Hän myös ohjasi ja käsikirjoitti lyhytelokuvan *Interviews* vuonna 2008.

## Lähteet
Janne Oksanen

**Janne Oksanen** (s. 1994) on suomalainen pianisti.

## Ura
Janne Oksanen soitti ensimmäisen soolokonserttinsa 15-vuotiaana, jonka jälkeen hän on esiintynyt laajasti Suomen lisäksi monissa Euroopan maissa ja Yhdysvalloissa. Keväällä 2018 hän esitti Toivo Kuulan koko pianotuotannon loppuunmyydyssä Musiikkitalon Camerata-salissa Helsingissä. Yle Radio 1 äänitti konsertin. Syksyllä 2019 Alba Records julkaisi Oksasen debyyttialbumin *Kuula: The Piano Works*, joka on saanut arvioina muun muassa Helsingin Sanomilta viisi tähteä ja paikan ”Vuoden 2019 parhaat albumit” -listalla. Julkaisua seurasi yli 30 kaupungin konserttikiertue. 

Oksanen on palkittu useissa kansallisissa ja kansainvälisissä kilpailuissa, muun muassa Helmi Vesa 2019, Nordic Piano Competition 2017 (Paras Bach-tulkinta), Leevi Madetoja 2012 ja Citta di Ghioggia 2009. Hän on esiintynyt Academy Winds -orkesterin, Vantaan Nuorten Sinfoniaorkesterin ja Tapiolan Nuorten Sinfonikkojen solistina.

Oksanen on myös monipuolinen pedagogi. Yhdysvalloissa tunnettu ergonominen pianonsoiton lähestymistapa Taubman Approach  paransi hänen pitkäaikaiset rasitusvammansa alkuvuodesta 2017 ja hän on sittemmin syventynyt tämän lähestymistavan opiskeluun ja opettamiseen. Hän kirjoitti aiheesta kirjallisen maisterityönsä *Taubman Approach – pianistin parantava voima*, joka huomioitiin muun muassa Rondo-lehdessä. Toukokuussa 2018 hän vieraili Lapin musiikkiopistossa mestarikurssiopettajana ja luennoitsijana.

Oksanen opiskeli Sibelius-Akatemiassa ja Pariisin konservatoriossa. Hänen opettajiinsa ovat kuuluneet Teppo Koivisto, Rebekka Angervo ja Pariisin konservatoriossa vuosina 2014–2015 Denis Pascal. Oksanen on lisäksi osallistunut Pascal Devoyonin, Konstantin Boginon, Edna Golandskyn, Malcolm Bilsonin, Alberto Nosèn, Liisa Pohjolan ja Matti Raekallion pitämille mestarikursseille. Oksanen sai musiikin kandidaatin oppiarvon vuonna 2016 ja siirtyi maisteriopintoihin, joissa häntä on ohjannut Risto-Matti Marin.un muassa tulkinnut Toivo Kuulan kokonaistuotannon pianolle. 

Oksanen on esiintynyt orkesteripianistina nuorten sinfonikkojen (2011) sekä Esa-Pekka Salosen johtaman Sibelius-Akatemian ja Juilliard Schoolin yhteisorkesterin (2017) kanssa. Vuonna 2018 Oksanen vieraili luennoimassa ja pitämässä mestarikurssia Lapin musiikkiopistossa.

Oksanen on toiminut musiikin parissa myös klassisen pianonsoiton ulkopuolella. Hän on myös opiskellut orkesterinjohtoa ja sävellystä.

## Lähteet

## Aiheesta muualla
* Viralliset sivut
Mima

**Mima** () on Japanin kaupunki Shikokun saarella Tokushiman prefektuurissa. Se sijaitsee sisämaassa prefektuurin länsiosassa Yoshinojoen varrella. Pohjois–eteläsuunnassa pitkänomainen kaupunki nousee pohjoisessa Sanukivuorille, etelässä Tsurugivuorelle. Sen alue on valtaosin metsäistä vuoristoa lukuun ottamatta Yoshinojoen varren tasankoalueita, joille asutus on keskittynyt. Pohjoisessa kaupunki rajautuu Kagawan prefektuuriin. Mimassa on 28&nbsp;937 asukasta (joulukuussa 2019) ja sen pinta-ala on 367,14 neliökilometriä.

Mima on kaupunkina suhteellisen uusi: se perustettiin vuonna 2005 liittämällä yhteen kolme Miman piirikunnan maaseutukaupunkia, Anabuki, Mima ja Waki, sekä Koyadairan kyläkunta. Nimensä kaupunki sai Miman piirikunnalta. Waki kehittyi historiallisesti Awan provinssin keski- ja pohjoisosien kaupallisena keskuksena. Nykyisin merkittäviä elinkeinoja alueella ovat metsätalous, karjanhoito ja maanviljely, joka tuottaa esimerkiksi riisiä, tupakkaa, vihanneksia ja japaninpaperin valmistuksessa käytettäviä kasveja (*[[kōzo]]* ja *[[Edgeworthia chrysantha]]*). Sateenvarjojen valmistus on perinteinen käsityöteollisuuden ala.

Miman tärkeimpiin nähtävyyksiin kuuluu Wakin vanhakaupunki, joka on suojeltu 1980-luvun lopussa. Sille luonteenomaisia ovat kauppiastalojen väliset, maasta rakennetut palomuurit (*udatsu*). Edo-kaudella kaupungissa harjoitettiin indigovärin kauppaa, myöhemmin Meiji-kaudelta lähtien merkittävimmäksi tuotteeksi tuli silkki. Anabukin alue toimii vuorostaan Tsurugivuorelle ja Anabukijoen laaksoon suuntautuvan matkailun tukikohtana. Kaksi vanhaa kaupungin alueella sijaitsevaa maalaistaloa, Mikin suvun asuintalo ja Nagaokan suvun asuintalo, on otettu Japanin tärkeän kulttuuriomaisuuden luetteloon. Kaupungin lounaisosat kuuluvat Tsurugivuoren puolikansallispuistoon. Mimaa palvelee Yoshinojoen etelärantaa seuraileva JR Shikokun Tokushima-linja.

## Kuvia

Tiedosto:Rivieren de Yoshino en Anabuki in Mima, Tokushima, Japan.jpg|Yoshino- ja Anabukijokien yhtymäkohta
Tiedosto:Nomura Hachiman Kofun, entrance.jpg|Kofun-hautakumpu Mimassa
Tiedosto:Saimyouzi 01.jpg|Saimyō-ji
Tiedosto:Waki-machi theater Odeonza.JPG|Wakimachin teatteri Odeon-za


## Lähteet

## Aiheesta muualla

* Kaupungin internetsivut
Moussa Djenepo

**Moussa Djenepo** (s. 15. kesäkuuta 1998 Bamako) on malilainen jalkapalloilija, pelipaikaltaan vasen laitahyökkääjä. Hän edustaa Englannin mestaruussarjassa pelaavaa Southamptonia. Hän on pelannut Malin maajoukkueessa vuodesta 2017.

Djenepo aloitti Euroopassa pääsarjauransa belgialaisessa Standard Liègessa, jonne hän siirtyi lainalle tammikuussa 2017 ja pysyvästi puoli vuotta myöhemmin. Hän pelasi Jupiler Pro Leaguessa kausina 2017–2019 yhteensä 49 ottelua ja teki niissä yhdeksän maalia. Hän voitti Belgian cupin 2019. Hän pelasi Eurooppa-liigassa viisi ottelua ja teki kolme maalia. Heinäkuussa 2019 hän siirtyi Southamptoniin. Hän teki Valioliigassa maalin toisessa ottelussaan elokuussa Brightonia vastaan ja kolmannessa ottelussaan syyskuussa Sheffield Unitedia vastaan. Tämän jälkeen hän on tehnyt neljän kauden aikana vain yhden valioliigamaalin: West Bromwicia vastaan lokakuussa 2020. Valioliigaotteluja hän on pelannut 73.

Djenepo pelasi Malin maajoukkueessa ensimmäisen kerran lokakuussa 2017 Norsunluurannikkoa vastaan. Hän on pelannut kaikkiaan 32 maaottelua, joista kaksi vuonna 2017, viisi vuonna 2018, kahdeksan vuonna 2019, yhden 2020, kuusi 2021, kahdeksan 2022 ja yhden vuonna 2023. Hän on tehnyt maalin maaliskuussa 2019 Etelä-Sudania, marraskuussa 2019 Tšadia ja marraskuussa 2021 Ruandaa vastaan. Afrikan-mestaruuskilpailuissa hän pelasi kolme Malin neljästä ottelusta sekä Afrikan-mestaruuskilpailuissa 2019 että Afrikan-mestaruuskilpailuissa 2022.

## Lähteet
Paul Kasprowski

**Paul Kasprowski** on romanialainen karateka. Hän saavutti Euroopan raskaansarjan mestaruuden 1999 voitettuaan loppuottelussa Cayetano Mateon.

## Lähteet